דוד חיים צבאח

רבי דוד חיים צבאח (סביב ה'תקכ"חתאריך הולדתו אינו מדויק. אך בהספדים נכתב עליו שנפטר קרוב לתשעים. ולכן יש לשער שנולד בשנה זו., 1768 – י' בתשרי ה'תרי"ח, 28 בספטמבר 1857) היה מקובל, פוסק הלכה אב בית הדין ורבה של מרקש במאה ה-19.

ביוגרפיה
נולד במרקש שבמרוקו סביב שנת ה'תקכ"ח לרבי יעקב צבאח ולמירא בנישתי. ככל הנראה למד אצל חכמי עירו, הרב שלמה אסבאג והרב מוסא בן דוד אוחיון.

נתמנה לדיין בשנת ה'תקע"ז. חביריו לדיינות היו הרב אברהם פינטו הקטן (אב בית הדין), הרב שלמה אסבאג, הרב אברהם אסולין, הרב מימון פינטו, הרב אלעזר חזן, הרב משה רוזיליו, הרב רפאל מסעוד אבן מוחא. לבית דין זה הופנו שאלות מערים אחרות במרוקו, בין השאר התכתב עם רבי יצחק בן וואלידראו למשל בשו"ת רבי דוד צבאח אורח חיים סימן א. , רבי רפאל אהרן מונסונייגו,ראו תשובות חכמי מראכש סימן פו. ורבי אברהם אנקוואראו למשל שו"ת רבי דוד צבאח יורה דעה סימן ה'..

בשנת ה'תקצ"ד (1833) נתמנה לרבה של מרקש, אחר פטירתו קודמו הרב אברהם פינטו הקטן.

בספרו משכיל לדוד מביא הרב דברי תורה שנגלו לו בחלוםראו משכיל לדוד עמודים: כ, לה, קכג..

נפטר במרקש בליל יום הכיפורים שנת תרי"ח. ספדו לו הרבנים רפאל מסעוד אבן מוחא, אברהם חרוש. וכן הספידוהו בערים נוספותכדוגמת מקנס, ראו אוצר המכתבים ח"א סי' קפ"ט, הספד מכת"י רבי דוד משאש..

 חיבוריו 
חיבר הרבה ספרים, רובם אבדולמשל: ספר 'כסא דוד' – פירוש לספר תהילים; 'טעמי חושן משפט' – שרובו טרם נדפס, ומקצתו נדפסו ב'מורה צדק'..

נדפסו מהם:
משכיל לדוד – כולל חידושים על התורה ודרשות וחידושי ש"ס והגהות בקבלה על אוצרות חיים, תוניס, תר"ע. נדפס פעם שנייה עם הוספות בירושלים תשס"ו על ידי מכון פי ישרים.
 מורה צדק – כולל טעמי חשן משפט וחידושי דינים וסגולות ורפואות ועט סופר על פי מראכש, תוניס, תרע"ה.
 שו"ת וחידושי רבי דוד צבאח – כולל פסקי דין וחידושי דינים והגהות על מנהגי טריפות.

משפחתו
הניח שני בנים ובת:
 רבי ימין צבאח. היה דיין במראכש נלב"ע בכפר איגינישנאי בשנת ה'תרל"ב או ה'תרל"ג. חיבר דרוש למגילת אסתר נדפס בספר של אביו משכיל לדוד מהדורת פי ישרים.
 רבי אברהם צבאח. שבנו רבי דוד הדפיס ספר משכיל לדוד.
 מירא. נשאת במוגאדור.

קישורים חיצוניים



הערות שוליים

קטגוריה:מחברי ספרי הלכה
קטגוריה:מחברי ספרי קבלה
קטגוריה:מרקש: רבנים
קטגוריה:פרשני שולחן ערוך
קטגוריה:רבנים מרוקאים
קטגוריה:נפטרים ב-1858